[{"text_idx": "#000000", "text": "Loomaaed kuulutas va\u0308lja fotokonkurss ZoFo 2023 vo\u0303itjad!"}, {"text_idx": "#000001", "text": "Teisipa\u0308eval sai 13-aastaseks teravmokk-ninasarvik Kibibi, neljapa\u0308eval aga ta\u0308itus 14. eluaasta vo\u0308o\u0308thu\u0308a\u0308a\u0308n Paul-Kanteril."}, {"text_idx": "#000002", "text": "Tehistingimustes vo\u0303ivad ninasarvikud heal juhul elada ligi 50-aastaseks. Vo\u0308o\u0308thu\u0308a\u0308a\u0308nidega on aga teised lood, nende keskmine eluiga on tosin aastat, pikim vo\u0303ib olla ligi 25 aastat. Tallinna loomaaia vo\u0308o\u0308hu\u0308a\u0308a\u0308nidest on ko\u0303ige kauem (17 aastat 3 kuud ja 21 pa\u0308eva) elanud Paul-Kanteri isaisa ema Pa\u0308tu."}, {"text_idx": "#000003", "text": "Kibibi sai su\u0308nnipa\u0308evaks paberkotti pistetud maitsvaid sarapuu- ja kaseoksi, o\u0303rnroosade o\u0303itega ohakaid, leeskputke, o\u0303una ja mugulsibulat. Ta mugistas rahva ees mo\u0303nuga su\u0308u\u0308a, saputas kotist va\u0308lja viimasedki maiuspalad ja tegi seeja\u0308rel mo\u0303ned kiiremad jooksusammud."}, {"text_idx": "#000004", "text": "Paul-Kanterile, kes on suure lo\u0303viaediku nu\u0308u\u0308d kenasti omaks vo\u0303tnud, pakuti pappkastist veise kaelatu\u0308kki, viinamarju ja banaani. Lisaks sai ta nuuskimiseks alpakapabulaid, ninasarviku poolt paljaks kooritud oksa ja u\u0308he suure palli. Hu\u0308a\u0308a\u0308n vo\u0303ttis esmalt ette nuuskimise ja ma\u0308rgistamise, siis pistis nahka viinamarjad ja banaani, haaras kaelatu\u0308ki hambusse ja viis selle aedikunurka laagerduma."}, {"text_idx": "#000006", "text": "Loomad on karantiinis, nagu ette na\u0308htud, et aga lakkhunte ei saa loomaaiaku\u0308laliste eest varjatult hoida, siis vo\u0303ib neid hea o\u0303nne korral isegi vilksamisi na\u0308ha. Noored vo\u0308o\u0308thu\u0308a\u0308a\u0308nid, kelle sugupuu viib tagasi 1981. aastal Jerevani loomaaiast Tallinna saabunud ja siin ja\u0308rglasi andnud o\u0303de-vend Diana ja Apolloni, astuvad rahva ette augustis."}, {"text_idx": "#000007", "text": "Va\u0308rskendavad vihmahood ei sobi mitte ainult rohuso\u0308o\u0308jatele, kes nu\u0308u\u0308d, silm sa\u0308ramas, niitudel rohuliblesid na\u0308kitsevad. Kiskjadki ei passi peidus ja on peale valinguid erksad u\u0308mbrust uurima."}, {"text_idx": "#000008", "text": "Lumeleopard Makalu laseb endaga luurekat ma\u0308ngida. Amuuri leopard Alexei pistab pea po\u0303o\u0303sast ja uurib mo\u0308o\u0308dujaid. Karakal Barunka sa\u0308tib end niiskele rohule ja vo\u0303tab ette hoolika karvapuhastuse. Amuuri kass Murmur ka\u0308ib u\u0308mbrust seiramas ja manulidki on liikvel."}, {"text_idx": "#000009", "text": "Jaapani makaakide pisipo\u0303nnid avastavad maailma juba omapa\u0308i."}, {"text_idx": "#000010", "text": "Heleflamingod luristavad ko\u0303ik koos oma tiigikese vett so\u0303eluda, et maitsvad pisielukad noka vahele saada. Pelikanid purjetavad rahulolevalt linnutiikidel. Damaani kassikakk po\u0303rnitseb u\u0308mbrust suurte oranz\u030cide silmadega."}, {"text_idx": "#000011", "text": "Looduskooli viker-silehuulboa aga on ennast kasekoorerulli pakkinud, kuigi terraariumis teda vihmahood ei ohusta."}, {"text_idx": "#000012", "text": "Neitsikured ja sini-paabulinnud pa\u0308a\u0308sesid tagasi oma korda tehtud aedikusse Illu kohviku vastas. Laste loomaaia kihnu maalammaste utekari koos kahe alpakaga ka\u0308ib aegajalt linnutiikide niidul taasta\u0308rganud rohelusega ko\u0303htu ta\u0308itmas."}, {"text_idx": "#000013", "text": "Teisipa\u0308eval ro\u0303ngastati Veskimetsas ja Rebasema\u0308el viimased koorunud must-ka\u0308rbsena\u0308pi pojad: 18 poega neljas pesakastis."}, {"text_idx": "#000014", "text": "Keskkonnahariduskeskuse ilvese klassi suure vaateakna taga na\u0308eb Emili kooli 2. klassi o\u0303pilaste meisterdatud loomade vahvat na\u0308itust."}, {"text_idx": "#000016", "text": "No\u0303ustud ku\u0308psiste kasutamisega, kui ja\u0308tkad meie veebilehel sirvimist. Loe ta\u0308psemalt ku\u0308psiste kohta meie kasutustingimustest."}]